BAGUIO CITY - Pimmusay ti maysa nga indibidwal bayat a nadangran ti duwa a dadduma pay kalpasan a dinalapos ti maysa a truck ti naglulugananda a parapasahero a jeep sadiay Lower Brookside, Manuel Roxas Street, Baguio City idi rabii.
Nabigbig ti pimmusay a ni Raymond Del Rosario Espenta, agtawen iti lima pulo ket tallo, naasawaan ken residente ti Holyghost Extension, Baguio City bayat a dagiti nadangran ket da Anne Bakisan, agtawen iti duapulo ket walo, awanan asawa, ken residente ti M.Roxas Street, Baguio City ken ni Wilma Marquez Pascua, agtawen iti tallopulo ket lima, addaan asawa, ken residente ti Imelda Village, Baguio City.
Nabigbig met ti driver ti truck a nangdalapos iti ipos ti jeep a ni Ricky Marcelo Willy, agtawen iti duapulo ket siam, naasawaan ken residente ti Tawang, La Trinidad, Benguet.
Maibasar iti report, manarimaan ti panagdaliasat ti truck idi naadaan daytoy iti mechanical defect wenno napukawan iti preno a nangitunda iti panangdalaposna iti jeep a nagluganan dagiti biktima ken ti maysa pay a Fortuner a nakaparada iti kalsada.
Manamnama a sumango ti driver iti kaso a Vehicular Traffic Accident resulting in homicide, multiple physical injuries ken multiple damage to properties.
ilo_Latn ilo_Latn ilo_Latn ilo_Latn eng_Latn